રાજ્યમાં પરિસ્થિતિ ક્યારની બેકાબૂ જઈ ચૂકી છે ત્યારે સેનાની માગણીને ધ્યાનમાં રાખીને ઓપરેશન ઓલઆઉટનો આરંભ કરી દેવાયો છે. અલગતાવાદીઓ અને પાકિસ્તાનતરફીઓ સામે કડક હાથે કામ લેવા અંગે સૈન્યને છૂટો દોર આપ્યા બાદ હવે ભાજપે રાજકીય મોરચે પણ સિકંજો કસવાનો નિર્ધાર કર્યો જણાય છે. એ મુજબ, રાજ્યના ભાજપના તમામ ધારાસભ્યોને તેમજ મહેબુબા સરકારમાં સામેલ ભાજપના મંત્રીઓને મંગળવારે પક્ષના મુખ્યાલયે તાકિદની બેઠકમાં હાજર રહેવા જણાવાયું છે.